**Anexa 1 la Regulamentul**

**pentru aprobarea procedurii de autorizare a zborurilor în spațiul aerian național,**

**precum și a condițiilor în care decolarea și aterizarea aeronavelor civile se pot**

**efectua și de pe/pe alte terenuri decât aerodromurile/heliporturi**

**Procedura**

privind acordarea permisiunilor și avizelor prevăzute la punctul 9 literele a)-d) şi e informare a Ministerului Apărării conform punctului 6) din Regulamentul pentru aprobarea procedurii de autorizare a zborurilor în spațiul aerian național, precum și a condițiilor în care decolarea și aterizarea aeronavelor civile se pot efectua și de pe/pe alte terenuri decât aerodromurile/heliporturi

1. **Zboruri tehnice ale aeronavelor civile**

**1.** (1) Zborul tehnic cu o aeronavă civilă înmatriculată sau identificată în Republica Moldova poate fi efectuat în spațiul aerian național doar în condițiile în care pentru respectivul zbor a fost emisă o permisiune de zbor de către Autoritatea Aeronautică Civilă (denumită în continuare - AAC).

(2) Cererea pentru obținerea permisiunii de zbor se transmite la AAC cu cel puțin 24 de ore înainte de începerea zborului.

**2.** În cazul zborurilor tehnice cu aeronave civile înmatriculate în alt stat, cererea pentru obținerea autorizației de zbor se transmite la AAC cu 24 de ore înainte de începerea zborului şi va avea anexată autorizația care să ateste navigabilitatea aeronavei, emisă de autoritatea competentă a statului de înmatriculare a aeronavei.

**3.** Ministerul Apărării va fi informat, de către AAC, în regim de prioritate, cu privire la orice autorizație de zbor acordată, conform prevederilor punctelor 1 şi 2, pentru efectuarea zborurilor tehnice cu aeronave civile.

1. **Zboruri internaționale aferente operațiunilor de transport aerian comercial efectuate prin curse regulate, cu aterizare pe sau decolare de pe teritoriul Republicii Moldova**
2. Autorizația pentru executarea zborurilor internaționale aferente operațiunilor de transport aerian comercial efectuate prin curse regulate, cu aterizare pe sau decolare de pe teritoriul Republicii Moldova, se acordă de către AAC în urma constatării îndeplinirii de către operatorul aeronavelor respective a cerințelor conținute în acordurile aeriene bilaterale ori multilaterale specifice încheiate de către Republica Moldova.
3. (1) Cererea pentru obținerea autorizației prevăzută la punctul 1 secțiunea B se transmite AAC în termenul prevăzut în acordul aerian în baza căruia operatorul aeronavei a fost desemnat să efectueze curse aeriene regulate spre/dinspre Republica Moldova şi va conține toate informațiile menționate în respectivul acord, inclusiv date privind programul de zbor şi aeronavele care urmează să fie utilizate.

(2) Cererea va fi însoțită de copii de pe certificatul de operator aerian deținut de operatorul respectiv, precum şi de pe contractele de asigurare încheiate pentru aeronavele care urmează să fie utilizate.

1. (1) În cazul în care operatorul aeronavei provine dintr-un stat care nu a încheiat un acord aerian cu Republica Moldova, cererea pentru acordarea autorizației se transmite cu cel puțin 60 de zile înainte de data prevăzută pentru începerea operării.

(2) Cererea prevăzută la alin. (1) va cuprinde cel puțin următoarele informații şi documente: a)certificatul de operator aerian şi anexele la acesta;

b) tipul aeronavelor şi însemnele de înmatriculare ale acestora;

c) certificatele acustice ale aeronavelor;

d) copia certificatului de asigurare pentru aeronavă, pasageri, bagaje şi terţi;

e) programul de operare.

1. Prin excepție de la punctelor 1, 2 și 3, în conformitate cu prevederile stabilite în Acordul privind spațiul aerian comun între Republica Moldova și Uniunea Europeană și statele sale membre, zborurile internaționale aferente operațiunilor de transport aerian comercial efectuate prin curse regulate, cu aterizare pe sau decolare de pe teritoriul Republicii Moldova, efectuate de transportatorii aerieni din Uniunea Europeană, se consideră autorizate dacă pentru zborurile respective operatorul aeronavei a notificat la AAC programul de zbor, modificările ulterioare la acesta, precum şi tipul şi înmatricularea aeronavelor care vor fi utilizate.
2. Înainte de solicitarea autorizației sau, după caz, notificarea programului de zbor, operatorul aeronavei are obligația de a informa aerodromurile implicate şi de a obține confirmarea serviciilor de handling solicitate. În cazul aeroporturilor coordonate se va solicita acordarea sloturilor de decolare/aterizare.
3. Autorizațiile acordate, incluzând şi notificările prevăzute la punctul 4, vor fi comunicate de către AAC aerodromurilor implicate situate pe teritoriul Republicii Moldova, şi Furnizorului de Servicii de Navigație Aeriană- MOLDATSA.
4. După obținerea autorizării din partea AAC, operatorul aeronavei va depune planul de zbor în formatul, conținutul şi condițiile prevăzute de standardele internaționale aplicabile.
5. (1) Orice modificare survenită în graficul de operare a curselor regulate după obținerea autorizației, respectiv introducerea unor zboruri adiționale, schimbarea justificată a tipului de avion, schimbarea rutei sau timpilor de zbor, anularea unor zboruri, va fi notificată de operatorul aeronavei la AAC cu cel puțin trei zile înainte de data prevăzută pentru introducerea modificării.
6. Autorizația pentru modificarea graficului de operare a curselor regulate va fi considerată ca fiind acordată dacă nu se primește niciun răspuns din partea AAC cu 24 de ore înainte de ora prevăzută pentru începerea zborului. Orice modificare autorizată va fi comunicată AAC, care va comunica aeroporturilor implicate şi Furnizorului de Servicii de Navigație Aeriană – Î.S. ”MOLDATSA”.
7. **Zboruri internaționale aferente operațiunilor de transport aerian comercial efectuate prin curse neregulate, cu aterizare pe sau decolare de pe teritoriul Republicii Moldova**
8. Autorizația pentru executarea zborurilor internaționale aferente operațiunilor de transport aerian comercial efectuate prin curse neregulate, cu aterizare pe sau decolare de pe teritoriul Republicii Moldova, se acordă de către AAC., cu respectarea prevederilor tratatelor internaționale specifice la care Republica Moldova este parte.
9. (1) În cazul în care tratatele internaționale specifice menționate la punctul 1) nu prevăd altfel, cererea pentru obținerea autorizației se transmite la AAC, după cum urmează:
10. în cazul unei serii de cel mult 3 zboruri într-un interval de 14 de zile, cu cel puțin două zile lucrătoare înainte de data primului zbor;
11. în cazul seriilor de 4 sau mai multe zboruri într-un interval de 14 de zile, cu cel puțin 3 zile lucrătoare înainte de data primului zbor.

(2) Formularul-tip al cererii prevăzute la alin. (1) este cuprins în Apendicele care face parte integrantă din prezenta procedură.

(3) Prin excepție de la prevederile punctului 2 alineatul (1), în cazul zborurilor din categoria urgențe medicale, operațiuni de căutare-salvare sau intervenții în zone calamitate, cererea pentru obținerea aprobării de zbor se poate transmite cu cel puțin 30 de minute înainte de decolarea aeronavei.

1. În conformitate cu prevederile stabilite în Acordul privind spațiul aerian comun între Republica Moldova și Uniunea Europeană și statele sale membre, zborurile internaționale aferente operațiunilor de transport aerian comercial efectuate prin curse neregulate, cu aterizare pe sau decolare de pe teritoriul Republicii Moldova, efectuate de transportatorii aerieni din Uniunea Europeană, se consideră autorizate dacă pentru zborurile respective operatorul aeronavei a notificat la AAC programul de zbor, modificările ulterioare la acesta, precum şi tipul şi înmatricularea aeronavelor care vor fi utilizate.
2. Înainte de solicitarea autorizației sau, după caz, notificarea programului de zbor, operatorul aeronavei are obligația de a informa aerodromurile implicate şi de a obține confirmarea serviciilor de handling solicitate. În cazul aeroporturilor coordonate se va solicita acordarea sloturilor de decolare/aterizare.
3. Autorizațiile acordate, incluzând şi notificările prevăzute la punctele 3, vor fi comunicate de către AAC aerodromurilor implicate situate pe teritoriul Republicii Moldova, şi Furnizorului de Servicii de Navigație Aeriană - Î.S. ”MOLDATSA”.
4. După obținerea autorizației, operatorul aeronavei va depune planul de zbor în formatul, conținutul şi condițiile prevăzute de standardele internaționale aplicabile.
5. (1) Orice modificare survenită în graficul de operare a zborurilor după obținerea autorizației, respectiv după notificare, cum ar fi introducerea unor zboruri adiționale, schimbarea justificată a tipului de avion, schimbarea rutei sau timpilor de zbor, anularea unor zboruri, va fi notificată la AAC de către operatorul aeronavei, cu cel puțin trei zile înainte de data prevăzută pentru introducerea modificării.

(2) Autorizația pentru modificarea graficului de operare a zborurilor va fi considerată ca fiind acordată dacă nu se primește niciun răspuns din partea AAC cu 24 de ore înainte de ora prevăzută pentru începerea zborului. Orice modificare autorizată va fi comunicată AAC, care va comunica aeroporturilor implicate şi Furnizorului de Servicii de Navigație Aeriană – Î.S. ”MOLDATSA”.

1. **Zboruri interne și internaționale, cu sau fără decolare/aterizare pe teritoriul Republicii Moldova cu aeronavele civile care transportă trupe, armament, tehnică de luptă, materiale periculoase şi orice alte tipuri de încărcătură care, prin natura lor, pot afecta securitatea națională a Republicii Moldova**
2. (1) Zborurile interne și internaționale, cu sau fără decolare/aterizare pe teritoriul Republicii Moldova cu aeronavele civile moldovenești care transportă trupe, armament, tehnică de luptă, materiale periculoase şi orice alte tipuri de încărcătură care, prin natura lor, pot afecta securitatea națională a Republicii Moldova pot fi executate numai cu permisiunea scrisă a AAC și avizul obligatoriu al Ministerului Apărării.

(2) Zborurile interne și internaționale, cu sau fără decolare/aterizare pe teritoriul Republicii Moldova cu aeronavele civile străine care transportă trupe, armament, tehnică de luptă, materiale periculoase şi orice alte tipuri de încărcătură care, prin natura lor, pot afecta securitatea națională a Republicii Moldova pot fi executate numai cu permisiunea scrisă a Ministerului Afacerilor Externe și Integrării Europene, cu avizul obligatoriu al AAC și Ministerului Apărării.

(3) Cererea pentru obținerea permisiunii şi a avizului prevăzute la alin. (1) se transmite la AAC cu cel puțin 10 zile lucrătoare înainte de data zborului şi va trebui să conțină toate informațiile şi documentele specificate în formularul-tip prevăzut în Apendice.

(4) Cererea pentru obținerea permisiunii şi a avizelor prevăzute la alin. (2) se transmite la Ministerului Afacerilor Externe și Integrării Europene cu cel puțin 10 zile lucrătoare înainte de data zborului şi va trebui să conțină toate informațiile şi documentele specificate în formularul-tip prevăzut în Apendice.

(5) Permisiunea şi avizul(e) pot fi emise pentru un zbor sau pentru o serie de zboruri.

(6) În cazul transportului bunurilor periculoase, cererea va conține şi informații referitoare la natura încărcăturii, conform ediției curente a Cerințelor Tehnice – Transportul aerian al bunurilor periculoase. De asemenea, în cazul operatorilor aerieni străini va fi transmisă şi o copie a certificatului emis de autoritatea competentă a statului de proveniență care să ateste dreptul operatorului de a transporta bunuri periculoase.

(7) În cazul transportului de materiale radioactive, operatorul aeronavei va transmite AAC o copie de pe autorizația emisă de Agenția Națională de Reglementare a Activităților Nucleare şi Radiologice din Republica Moldova.

(8) În condițiile alineatelor (3) și (4), prin excepție de la prevederile alineatului (5), operatorilor care transportă, prin curse aeriene regulate cargo sau de pasageri, numai bunuri periculoase permise în condiții normale la transportul aerian şi încadrate, conform Cerințelor Tehnice – Transportul aerian al bunurilor periculoase, în clasele 2, 3 (mai puțin explozibili desensibilizați în lichide, coduri ONU 1204, 2059, 3064, 3343, 3357 şi 3379), 4, 5, 6 (mai puțin substanțe infecțioase Diviziunea 6.2, categoria A, coduri ONU 2814, 2900), 8 sau 9, AAC emite, la cerere, permisiuni, respectiv avize generale, valabile pentru perioade limitate de timp/sezoane de operare, cu respectarea de către operatorul aeronavei a următoarelor cerințe:

a) depunerea, înainte de începerea sezonului de operare pentru care se solicită autorizație şi aviz, a următoarelor documente, în limba engleză sau română:

1) copie de pe certificatul de operator aerian şi de pe specificațiile de operare anexate acestuia;

2) copie de pe certificatul emis de autoritatea competentă a statului de proveniență care să ateste dreptul operatorului de a transporta bunuri periculoase;

3) copie de pe capitolul corespunzător din Manualul de operațiuni al operatorului aerian;

4) copie de pe programul de pregătire pentru bunuri periculoase din Manualul de operațiuni al operatorului aerian ori alt document echivalent referitor la pregătire, aprobat de autoritatea aeronautică a statului de proveniență a operatorului aerian;

b) notificarea către AAC cu 24 ore înainte de decolare a detaliilor cu privire la bunurile periculoase care urmează să fie transportate:

1) clasa;

2) codul ONU;

3) denumirea oficială a produsului;

4) instrucțiunile de împachetare aplicate;

5) tipul coletului, greutatea unui colet, numărul coletelor.

Notificarea completă se transmite imediat de către AAC - Ministerului Apărării, Furnizorului de Servicii de Navigație Aerian – Î.S. ”MOLDASTA” și aeroportului de destinație, în cazul în care acesta se află pe teritoriul Republici Moldova, împreună cu informații cu privire la tipul aeronavei şi numărul de zbor.

1. **Zborurile în porțiunile de spațiu aerian rezervat, segregat sau în zonele cu restricții**
2. (1) Zborurile prevăzute în prezenta secțiune, executate în spațiul aerian național, cu excepția spațiului de clasă G, pot fi efectuate numai în condițiile solicitării şi obținerii unei permisiuni din partea entității care efectuează controlul traficului aerian în zonele respective.
3. Pentru efectuarea unui zbor într-o porțiune de spațiu aerian rezervat/segregat sau într-o zonă restricționată, situate în spațiul aerian de clasă G, operatorul aeronavei va solicita o permisiune din partea entității care a făcut rezervarea zonei respective ori a impus utilizarea exclusivă sau restricționarea porțiunii respective de spațiu aerian.
4. Spațiile aeriene rezervate sau restricționate pentru perioade mai mari de 90 de zile se publică de către Furnizorul de Servicii de Navigație Aeriană – Î.S. ”MOLDATSA”, în Publicația de Informare Aeronautică AIP - Moldova, iar cele cu durată de peste 6 luni, și în hărţile aeronautice.
5. Fără a aduce atingere prevederilor punctului 1 alineatul (3), datele de contact ale entităților prevăzute la punctul 1 alin. (2), împreună cu dimensiunile zonelor şi perioadele de timp pentru care este valabilă rezervarea sau restricționarea, se aduc la cunoștința operatorilor prin mesajele NOTAM şi se publică pe pagina web oficială a Furnizorului de Servicii de Navigație Aeriană – Î.S. ”MOLDATSA”.
6. Cererea pentru solicitarea permisiunii prevăzută la punctul 1 se transmite entității care a făcut rezervarea sau a solicitat utilizarea exclusivă ori restricționarea zonei respective de spațiu aerian sau celei care efectuează controlul traficului aerian în zonele respective, cu cel puțin 60 de minute înainte de ora prevăzută pentru decolare. În lipsa primirii unei autorizații exprese, zborul în zona respectivă nu poate avea loc.
7. **Zboruri VFR efectuate în întregime în zone de spațiu aerian de clasă G**
8. Zborurile VFR efectuate cu aeronave civile, executate în întregime într-o zonă de spațiu aerian de clasă G, se consideră autorizate dacă pentru acestea operatorul aeronavei a depus un plan de zbor la Furnizorului de Servicii de Navigație Aeriană – Î.S. ”MOLDATSA” sau a efectuat o informare de trafic VFR la Ministerul Apărării.
9. (1) Informarea prevăzută la punctul 1 poate fi efectuată de operatorul aeronavei direct sau prin reprezentanți autorizați, pentru un zbor, o serie de zboruri ori pentru perioade determinate de timp, şi va conține:
10. tipul aeronavei (numărul şi tipul aeronavelor în cazul zborului în formație);
11. înmatricularea/identificare aeronavei;
12. operatorul aeronavei/numele pilotului comandant;
13. traiectul sau zona de zbor;
14. nivelul sau înălțimea de zbor;
15. ora estimată pentru decolare şi aterizare (ora primei decolări şi a ultimei aterizări pentru zborul în formație).

(2) Informarea se transmite Ministerului Apărării, cu cel puțin 30 de minute înainte de ora prevăzută pentru decolare sau începerea activității de zbor, prin unul dintre următoarele canale de comunicații:

a) telefon;

b) fax;

c) e-mail;

d) internet;

e) radio, la unitățile de trafic aerian militare.

Numerele de telefon, fax, adresa de e-mail, adresa paginii web şi frecvențele radio prevăzute mai sus se publică în publicațiile de informare aeronautică civile și militare de către Ministerului Apărării.

1. Modificările la informarea efectuată se comunică imediat, de la sol sau din aer.
2. Pentru zborurile din categoriile urgențe medicale, intervenții în zone calamitate şi operațiuni de căutare-salvare se admite comunicarea informării imediat după decolare (în maximum 5 minute).

**Apendice**

la Procedura privind acordarea permisiunilor și avizelor prevăzute la punctul 9 literele

a)-d) şi de informare a Ministerului Apărării conform punctului 6) din Regulamentul

pentru aprobarea procedurii de autorizare a zborurilor în spațiul aerian național,

precum și a condițiilor în care decolarea și aterizarea aeronavelor civile se pot

efectua și de pe/pe alte terenuri decât aerodromurile/heliporturi

**FORMULARUL-TIP**

al cererii pentru acordarea autorizațiilor prevăzute la punctul 9 lit. c) şi d) din Regulamentul pentru aprobarea procedurii de autorizare a zborurilor în spațiul aerian național, precum și a condițiilor în care decolarea și aterizarea aeronavelor civile se pot efectua și de pe/pe alte terenuri decât aerodromurile/heliporturi

|  |
| --- |
| 1. **Numele, adresa, naționalitatea operatorului aerian și numărul de telefon/fax**

*(Name, address, nationality of the air operator and telephone/fax number)* |
|  |
| 1. **Indicativul OACI de 3 litere al operatorului aerian**

*(ICAO three letter designator of the air operator)* |
|  |
| 1. **Indicativul radio**

*(Radio call sign)* |
|  |
| 1. **Tipul, însemnele de înmatriculare ale aeronavei/aeronavelor**

*(Type and registration marks of the aircraft)* |
|  |
| 1. **Informații cu privire la certificatul acustic**

*(Information regarding Noise Certificate)* |
|  |
| 1. **Capacitatea aeronavelor (pasageri şi/sau cargo)**

*(Passenger and/or cargo capacity of the aircraft)* |
|  |
| 1. **Punctul de intrare/ieșire FIR LUUU și ora (UTC), ruta de urmat pe teritoriul Republicii Moldova**

*(Entry/Exit points FIR LUUU and UTC time, route to be followed over the Republic of Moldova territory)* |
|  |
| 1. **Aeroportul de origine şi/sau ultimul aeroport de plecare înainte de intrarea în spațiul aerian al Republicii Moldova şi ora de decolare (UTC)**

*(Airport of origin and/or last airport of departure before entering the Republic of Moldova air space and UTC time of departure)* |
|  |
| 1. **Aeroportul din Republica Moldova şi ora de sosire/plecare (UTC)**

*(Airport in The Republic of Moldova and UTC time of arrival/departure)* |
|  |
| 1. **Aeroportul de destinație şi/sau primul aeroport de aterizare după ieșirea din spațiul aerian al Republicii Moldova şi ora de aterizare (UTC)**

*(Airport of destination and/or first airport of arrival after leaving the Republic of Moldova air space and UTC time of arrival)* |
|  |
| 1. **Data şi/sau perioada de operare şi ziua de operare**

*(Date and/or period and day of operation)* |
|  |
| 1. **Date cu privire la tipul (categoria) zborului/zborurilor sau scopul zborurilor** *(Information regarding type/category of intended flights or purpose of flights)*
 |
|  |
| 1. . **Numărul de pasageri şi/sau natura şi cantitatea încărcăturii (tur/retur)**

*(Number of passengers and/or nature and amount of cargo to be taken on or put down)* |
|  |
| 1. **Tehnică militară, armament şi/sau alte materiale militare, aparatură fotografică şi/sau senzori de înregistrare la bord**

*(Arms, ammunition and any other military supplies, taking photos, making films equipment or electromagnetic recorders on board)* |
|  |
| 1. **Locul de îmbarcare/debarcare şi/sau încărcare/descărcare a pasagerilor şi/sau încărcăturii**

*(Place of embarkation/disembarkation of passengers and/or cargo, as the case may be)* |
|  |
| 1. **Numele şi adresa afretatorului şi copie de pe contractul charter sau alt document similar (comanda charter, AWB etc.), copie de pe contractul de închiriere, dacă aeronava/aeronavele este/sunt închiriată/închiriate**

*(Name, address and business of charterer, copy of charter contract signed by the airline and the charterer or of a similar document, such as charter order, AWB, etc., copy of aircraft lease agreement, if applicable)* |
|  |
| 1. **Numele şi adresa agenției de turism sau ale tour-operatorului din Republica Moldova**

*(Name and address of the moldovan travel agent or of the moldovan tour operator)* |
|  |
| 1. **Numele şi adresa expeditorului şi beneficiarului încărcăturii**

*(Name and address of the consignor and consignee of the cargo)* |
|  |
| 1. **Certificate de asigurare pentru pasageri şi bunuri, precum şi pentru daune cauzate terților**

*(Certificate showing passenger and baggage accident insurance and third-party legal liability insurance)* |
|  |